b'\n_START_ARTICLE_\nKatja Bargum\n_START_PARAGRAPH_\nKatja Bargum on suomalainen toimittaja ja tutkija, joka ty\xc3\xb6skentelee Yleisradion arkiston tuottajana ._NEWLINE_Bargum v\xc3\xa4itteli vuonna 2007 Helsingin yliopiston bio- ja ymp\xc3\xa4rist\xc3\xb6tieteellisessa tiedekunnassa evoluutiobiologian alalta aiheenaan muurahaisten sosiaalinen evoluutio. Vuosina 2007\xe2\x80\x932008 Bargum ty\xc3\xb6skenteli Trends in Ecology and Evolution -lehden vt. p\xc3\xa4\xc3\xa4toimittajana Lontoossa._NEWLINE_Katja Bargum on toiminut tiedetoimittajana Yleisradion tv- ja radio-ohjelmissa sek\xc3\xa4 Hufvudstadsbladetissa. Vuonna 2008 Bargum ja professori Hanna Kokko julkaisivat kansantajuisen tietokirjan Kutistuva turska ja muita evoluution ihmeit\xc3\xa4. Kirjalle my\xc3\xb6nnettiin tiedonjulkistamisen valtionpalkinto sek\xc3\xa4 Svenska litteraturs\xc3\xa4llskapetin palkinto vuonna 2009. _NEWLINE_Bargum toimii Tiedonjulkistamisen neuvottelukunnan varapuheenjohtajana kausilla 2012\xe2\x80\x932018, sek\xc3\xa4 Oulun yliopiston hallituksen j\xc3\xa4senen\xc3\xa4 1.1.2014 l\xc3\xa4htien H\xc3\xa4n on my\xc3\xb6s ollut Suomen Tiedetoimittajien liiton hallituksen j\xc3\xa4sen._NEWLINE_Bargumin is\xc3\xa4 on suomenruotsalainen kirjailija Johan Bargum.'